text: Hæderligt weekend-vejr i det Syd- og Sønderjyske
  10 juni 2016 kl. 07.45
  Mens det meste af Danmark kan vente byger og overskyet vejr i den kommende weekend, så kan Syd- og Sønderjyderne glæde sig over at få sol og mest tørvejr.
  Fredag vil især sydvestjyderne opleve en del sol med temperaturer op mellem 14 og 19 grader. Det bliver dog blæsende med med jævn til hård vind fra nordvest og nord, og ved kysterne stedvis op til kuling.
  Vinden vil aftage natten til lørdag, og det bliver tørt og klart vejr.
  Lørdag bliver weekendens bedste dag, med en del sol de fleste steder og temperaturer mellem 15 og 20 grader. Vinden svag til jævn fra nord. 
  Natten til søndag bliver det igen tørt og klart mange steder, men i den sydlige del af landet højst sandsynlig ret skyet.
  Søndag viser solen sig knapt så meget, og der kan komme regn sidst på dagen i det vestjyske. temperaturen kommer til at ligge mellem 15 - 20 grader.
  